Hisense

Hisense Group je čínsky nadnárodný výrobca bielej techniky a elektroniky so sídlom v Čching-tao, v provincii Šan-tung, v Číne. Hisense predáva produkty pod niekoľkými značkami. Patrí medzi ne Combine, Hisense, Toshiba, Gorenje, Kelon a Ronshen.Kelon: "We Are a Multibrand Company" businessweek.com, NOVEMBER 8, 2004 Hisense je tiež OEM, takže niektoré produkty, ktoré vyrába, sa predávajú iným výrobcom a potom nesú značku nesúvisiacu s Hisense. Hlavnými produktmi Hisense sú televízory. V roku 2015 získala spoločnosť právo predávať v USA televízory pod značkou japonskej firmy Sharp.

V roku 2020 predstavila prvý skutočný 8K desaťbitový HDR televízor na svete, ktorý je založený na algoritme HDR ovládanom umelou inteligenciou a motore zaisťujúcom kvalitu obrazu požadujúcu superpočítačový výkon 6,5T.

S viac ako 80 000 zamestnancami po celom svete má Hisense Group 14 priemyselných parkov, ktoré sa nachádzajú v Čching-tao, Šun-te, Chu-čou, Česku, Južnej Afrike, Mexiku atď. Existuje aj 18 výskumných a vývojových centier v Čching-tao, Šen-čene, USA, Nemecku, Izraeli atď.Timeline  Hisense Official Site

 História 
V septembri 1969 bola založená továreň na rádia Qingdao č. 2, ktorá sa stala predchodcom Hisense Group. Prvým produktom tejto malej továrne bolo rádio predávané pod značkou Red Lantern, ale spoločnosť neskôr získala aj know-how na výrobu televízorov prostredníctvom skúšobnej výroby čiernobielych televízorov nariadenej Národným obranným úradom Šan-tung. To zahŕňalo technické školenie troch zamestnancov v inej čínskej továrni Tianjin 712 a vyústilo v produkciu 82 televízorov do roku 1971 a vývoj tranzistorových televízorov do roku 1975. Televízna produkcia v Číne bola obmedzená až do roku 1979, kedy pekinské zasadnutie ministerstva elektroniky vyzvalo k väčšiemu rozvoju odvetvia elektroniky pre civilné použitie. Továreň na rádiá Qingdao č. 2 sa potom rýchlo spojila s ďalšími miestnymi výrobcami elektroniky a začala vyrábať televízory pod názvom Qingdao General Television Factory v provincii Šan-tung.

Výroba farebných televízorov začala po nákupe výrobnej linky z Matsushita, čo bol prvý z mnohých podobných technologických transferov od zahraničných firiem, ktoré Hisense vykonal, aby zostal konkurencieschopný. Medzi spoločnosti od ktorých nakupoval technológie patrí Hitachi, Lucent, Matsushita, NEC, Sanyo, Toshiba a Qualcomm. Skupina Hisense vznikla v roku 1994 z prerodu v roku 1992. Holdingová spoločnosť Hisense Electrical Appliance Share Holding Company (teraz Hisense Electrical Co Ltd) vstúpila na burzu v Šanghaji v apríli 1997. Zvýšená konkurencia a cenové vojny na čínskom trhu s elektronikou v 90. rokoch boli pre Hisense prínosom, do roku 1998 spoločnosť získala desať podnikov, ktoré skrachovali.

Spoločnosť Hisense Group, ktorá chcela svoju pôsobnosť rozšíriť aj mimo spotrebnú elektroniku, si dala za cieľ stať sa regionálnym lídrom v oblasti domácich spotrebičov, počítačov a komunikačných technológií. Táto stratégia viedla k veľkým výdavkom kapitálu na výskum a vývoj a tiež stavbu priemyselných parkov.

V novembri 2017 spoločnosť Hisense oznámila, že získa 95% podiel v Toshiba Insurance za 113 miliónov USD. V roku 2018 sa Hisense stal majoritným akcionárom slovinského výrobcu spotrebičov Gorenje s 95,4 % akcií.

V roku 2022 sa spoločnosť Hisense stala dvojkou na celosvetovom trhu v dodávkach televízorov. Túto pozíciu si udržala aj v roku 2023.

V Česku je spoločnosť Hisense zastúpená pomerne krátko, len od roku 2015, kedy bola otvorená továreň na výrobu plochých televízorov v Plzni s kapacitou cca 600 tis. kusov televízorov za rok. Výrobky Hisense na českom a slovenskom trhu ponúka slovenské zastúpenie až od apríla 2016.

 Produkty a služby 
Hisense vyrába biele domáce spotrebiče, televízory, set-top boxy, digitálne televízne vysielacie zariadenia, notebooky, mobilné telefóny, bezdrôtové moduly, bezdrôtové PC karty a optické komponenty pre telekomunikačný priemysel a sektor dátovej komunikácie.

 Sponzorstvo 
náhľad|Hisense Arena, Melbourne, Austrália

 Hisense Arena 
V júli 2008 uzatvorila spoločnosť Hisense zmluvu s Melbourne & Olympic Parks, vďaka ktorej sa štadión Melbourne Arena na šesť rokov premenoval na Hisense Arenu. V aréne prebiehajú športy ako basketbal, cyklistika, gymnastika a tenis.Hisense Arena austadiums.com Išlo o prvé športovisko na svete, ktoré bolo pomenované po čínskej spoločnosti. V roku 2018 bol štadión po vypršaní zmluvy premenovaný späť na Melbourne Arena.

 Univerzitne partnerstvo 
V Číne Hisense nadviazal vzťah s Univerzitou Beihang (Pekinská univerzita letectva a kozmonautiky) na zavedenie postgraduálneho inžinierskeho programu schváleného ministerstvom školstva a spoluprácu s Pekinskou univerzitou pri vytvorení programu diaľkového vzdelávania MBA.

 Majstrovstvá Európy vo futbale 2016 
Hisense bol hlavným sponzorom Majstrovstiev Európy vo futbale 2016. 

 FIFA 
Hisense sa stal oficiálnym sponzorom Majstrovstiev sveta vo futbale v roku 2018. Ako oficiálny sponzor majstrovstiev sveta sa Hisense podieľa na rôznych globálnych marketingových a reklamných aktivitách ako pre Pohár konfederácií FIFA 2017, tak Majstrovstvá sveta vo futbale 2018. 

 Referencie 

 Externé odkazy 
 Hisense (po slovensky)
Kategória:Podniky v Číne
Kategória:Značky domácich spotrebičov
Kategória:Výrobcovia televízorov